b'\n_START_ARTICLE_\nPensament de Norea\n_START_SECTION_\nArgument\n_START_PARAGRAPH_\nLa narraci\xc3\xb3 presenta una situaci\xc3\xb3 similar a una escena de la Hip\xc3\xb2stasi dels Arconts (92, 33-93, 6) on aquests intenten violar Norea. En els dos textos, un personatge anomenat Norea demana ajuda al D\xc3\xa9u suprem, i \xc3\xa9s salvat. Per\xc3\xb2 possiblement no sigui el mateix personatge._NEWLINE_Al Pensament de Norea se\'l torna al seu lloc original, entre els "eons immortals" (28, 10) on resideix fins al present, i parla "paraules de vida" (28, 13-14) glorificant al Pare (28, 20). Per\xc3\xb2 encara no t\xc3\xa9 prou "coneixement" i el text acaba esperant el temps en qu\xc3\xa8 deixi la defici\xc3\xa8ncia i arribi al Pleroma, amb l\'ajuda de quatre protectors sagrats que intercediran davant del Pare._NEWLINE_Del personatge de Norea se\'n parla als textos ap\xc3\xb2crifs de diverses formes. Se l\'identifica com una filla d\'Adam i Eva, com a esposa-germana de Set i tamb\xc3\xa9 com a esposa de No\xc3\xa8 o de Sem._NEWLINE_Aquest text \xc3\xa9s diferent d\'un Llibre de Norea citat per Epifani al seu llibre Panarium, contra les heretgies.'